প্রত্যুপকার  
  
ঈশ্বরচন্দ্র বিদ্যাসাগর  
  
[লেখক-পরিচিতি : ঈশ্বরচন্দ্র বিদ্যাসাগর পশ্চিমবঙ্গের মেদিনীপুর জেলার বীরসিংহ গ্রামে ২৬শে সেপ্টেম্বর  
  
১৮২০ সালে জন্মগ্রহণ করেন। তিনি কলকাতা সংস্কৃত কলেজের ছাত্র ৷ প্রথমে সংস্কৃত ও পরে ইংরেজি ভাষায়  
  
পাপ্তিত্য অর্জন করে তিনি বহু সম্মান ও খ্যাতি লাভ করেন। উনিশ বছর বয়সে বিশেষ পরীক্ষায় সাফল্য  
  
অর্জন করে তিনি “বিদ্যাসাগর' উপাধি লাভ করেন। বদান্যতার জন্য জনসাধারণ তাঁকে “দয়ার সাগর'  
  
আখ্যা দেয়। একাধারে মহাপত্তিত, শিক্ষাবিদ, সমাজ-সংস্কারক ও খ্যাতনামা লেখকরূপে প্রতিষ্ঠা লাভ  
  
সাধারণত কম ব্যক্তির ক্ষেত্রেই ঘটে । ১৮৪১ সালে তিনি ফোর্ট উইলিয়াম কলেজের প্রধান পণ্ডিত নিযুক্ত হন।  
  
তিনি ১৮৫১ সালে সংস্কৃত কলেজের অধ্যক্ষ পদে উন্নীত হন। তিনিই প্রথম “বাংলা গদ্যের অভ্যন্তরীণ শৃঙ্খলা  
  
আবিষ্কার করেন এবং গদ্য ভাষায় যতিচিহ্ন যথাযথভাবে প্রয়োগ করেন। ফলে তার গদ্য হয়ে ওঠে শৈলীসম্পন্ন ৷  
  
এজন্য তাঁকে বলা হয় বাংলা গদ্যের জনক ।” বাংলা বর্ণসমূহ সুশৃঙ্খলভাবে সাজিয়ে শিশুদের বাংলা  
  
বর্ণমালার প্রথম সার্থক গ্রন্থ ১৮৫৫ সালে লেখা তার বর্ণ পরিচয়। এ গ্রন্থ আজও বাংলা ভাষা শিক্ষার  
  
ক্ষেত্রে পথনির্দেশক /বেতাল পঞ্চবিংশতি, শুত্তলা, সীতার বনবাস চরিতাবলী, তভ্রানিবিলাস প্রভৃতি গ্রন্থ তীর  
  
প্রধান রচনা। ঈশ্বরচন্দ্র বিদ্যাসাগর ১৮৯১ সালের ২৯শে জুলাই মৃত্যুবরণ করেন॥]  
  
আলী ইবনে আব্বাস নামে এক ব্যক্তি মামুন নামক খলিফার প্রিয়পাত্র ছিলেন । তিনি বলিয়া গিয়াছেন,  
  
আমি একদিন অপরাহ্ণ খলিফার নিকটে বসিয়া আছি এমন সময়ে, হস্তপদবদ্ধ এক ব্যক্তি তাহার  
  
সম্মুখে নীত হইলেন । খলিফা আমার প্রতি এই আজ্ঞা করিলেন, তুমি এ ব্যক্তিকে আপন আলয়ে লইয়া  
  
গিয়া রুদ্ধ করিয়া রাখিবে এবং কল্য আমার নিকট উপস্থিত করিবে । তদীয় ভাব দর্শনে স্পষ্ট প্রতীত  
  
হইল, তিনি এ ব্যক্তির উপর অত্যন্ত ভ্রুদ্ধ হইয়াছেন। আমি তাহাকে আপন আলয়ে আনিয়া অতি  
  
সাবধানে রুদ্ধ করিয়া রাখিলাম, কারণ যদি তিনি পলাইয়া যান, আমাকে খলিফার কোপে পতিত হইতে  
  
হইবে ।  
  
কিয়ৎক্ষণ পরে, আমি তাহাকে জিজ্ঞাসিলাম, আপনার নিবাস কোথায়? তিনি বলিলেন, ডেমাস্কাস  
  
আমার জন্মস্থান; এ নগরের যে অংশে বৃহৎ মসজিদ আছে, তথায় আমার বাস। আমি বলিলাম,  
  
ডেমাস্কাস নগরের, বিশেষত যে অংশে আপনার বাস তাহার ওপর, জগদীশ্বরের শুভদৃষ্টি থাকুক। এ  
  
অংশের অধিবাসী এক ব্যক্তি একসময় আমার প্রাণদান দিয়াছিলেন ।  
  
আমার এই কথা শুনিয়া, তিনি সবিশেষ জানিবার নিমিত্ত, ইচ্ছা প্রকাশ করিলে, আমি বলিতে আরম্ভ  
  
করিলাম : বহু বৎসর পূর্বে ডেমাস্কাসের শাসনকর্তা পদচ্যুত হইলে, যিনি তদীয় পদে অধিষ্ঠিত হন,  
  
আমি তাহার সমভিব্যাহারে তথায় গিয়াছিলাম ৷ পদচ্যুত শাসনকর্তা বহুসংখ্যক সৈন্য লইয়া আমাদিগকে  
  
আক্রমণ করিলেন। আমি প্রাণভয়ে পলাইয়া, এক সম্ভ্রান্ত লোকের বাড়িতে প্রবিষ্ট হইলাম এবং গৃহস্বামীর  
  
নিকট গিয়া, অতি কাতর বচনে প্রার্থনা করিলাম, আপনি কৃপা করিয়া আমার প্রাণ রক্ষা করুন। আমার  
  
& প্রার্থনাবাক্য শুনিয়া গৃহস্বামী আমায় অভয় প্রদান করিলেন। আমি তদীয় আবাসে, এক মাসকাল নির্ভয়ে  
  
৯ ও নিরাপদে অবস্থান করিলাম।  
  
ফর্মা-১, মাধ্যমিক বাংলা সাহিত্য: ৯ম-১০ শ্রেণি

২ মাধ্যমিক বাংলা সাহিত্য  
  
একদিন আশ্রয়দাতা আমায় বলিলেন, এ সময়ে অনেক লোক বাগদাদ যাইতেছেন । স্বদেশে প্রতিগমনের  
  
পক্ষে আপনি ইহা অপেক্ষা অধিক সুবিধার সময় পাইবেন না। আমি সম্মত হইলাম। আমার সঙ্গে  
  
কিছুমাত্র অর্থ ছিল না, লঙ্জাৰবশত আমি তাহার নিকট সে কথা ব্যক্ত করিতে পারিলাম না। তিনি,  
  
আমার আকার প্রকার দর্শনে, তাহা বুঝিতে পারিলেন, কিন্তু তৎকালে কিছু না বলিয়া, মৌনাবলম্বন  
  
করিয়া রহিলেন।  
  
তিনি আমার জন্য যে সমস্ত উদ্যোগ করিয়া রাখিয়াছিলেন, প্রস্থান দিবসে তাহা দেখিয়া আমি বিস্ময়াপন্ন  
  
হইলাম। একটি উৎকৃষ্ট অশ্ব সুসজ্জিত হইয়া আছে, আর একটি অশ্বের পৃষ্ঠে খাদ্যসামগ্রী স্থাপিত হইয়াছে,  
  
আর পথে আমার পরিচর্যা করিবার নিমিত্ত, একটি ভৃত্য প্রস্থানার্থে প্রস্তুত হইয়া রহিয়াছে। প্রস্থান সময়  
  
উপস্থিত হইলে, সেই দয়াময়, সদাশয়, আশ্রয়দাতা আমার হস্তে একটি স্বর্ণমুদ্রার থলি দিলেন এবং আমাকে  
  
যাত্রীদের নিকটে লইয়া গেলেন ৷ তন্মধ্যে যাহাদের সহিত তাহার আত্মীয়তা ছিল, তাহাদের সঙ্গে আলাপ  
  
করাইয়া দিলেন । আমি আপনকার বসতি স্থানে এই সমস্ত উপকার প্রাপ্ত হইয়াছিলাম ৷ এ জন্য পৃথিবীঙে যত  
  
স্থান আছে এ স্থান আমার সর্বাপেক্ষা প্রিয় ।  
  
এই নির্দেশ করিয়া, দুঃখ প্রকাশপূর্বক আমি বলিলাম, আক্ষেপের বিষয় এই, আমি এ পর্যন্ত সেই দয়াময়  
  
আশ্রয়দাতার কখনও কোনো উদ্দেশ পাইলাম না। যদি তাহার নিকট কোনো অংশে কৃতজ্ঞতা প্রদর্শনের  
  
অবসর পাই, তাহা হইলে মৃত্যুকালে আমার কোনো ক্ষোভ থাকে না। এই কথা শুনিবামাত্র, তিনি অতিশয়  
  
আ্লাদিত হইয়া বলিলেন, আপনার মনস্কাম পূর্ণ হইয়াছে। আপনি যে ব্যক্তির উল্লেখ করিলেন, সে এই ৷ এই  
  
হতভাগ্যই আপনাকে, এক মাসকাল আপন আলয়ে রাখিয়াছিল ।  
  
তাহার এই কথা শুনিয়া, আমি চমকিয়া উঠিলাম, সবিশেষ অভিনিবেশ সহকারে, কিয়ৎক্ষণ নিরীক্ষণ করিয়া,  
  
তাহাকে চিনিতে পারিলাম; আহ্লাদে পুলকিত হইয়া অঞশ্রপূর্ণ নয়নে আলিঙ্গন করিলাম; তাহার হস্ত ও পদ  
  
হইতে লৌহশৃঙ্খল খুলিয়া দিলাম এবং কী দুর্ঘটনাক্রমে তিনি খলিফার কোপে পতিত হইয়াছেন, তাহা  
  
জানিবার নিমিত্তে নিতান্ত ব্যগ্র হইলাম । তখন তিনি বলিলেন, কতিপয় নীচ প্রকৃতির লোক ঈর্ষাবশত শত্রুতা  
  
করিয়া খলিফার নিকট আমার ওপর উৎকট দোষারোপ করিয়াছে; তজ্জন্য তদীয় আদেশক্রমে হঠাৎ অবরুদ্ধ  
  
ও এখানে আনীত হইয়াছি; আসিবার সময় স্ত্রী, পুত্র, কন্যাদিগের সহিত দেখা করিতে দেয় নাই; বোধ করি  
  
আমার প্রাণদণ্ড হইবে । অতএব, আপনার নিকট বিনীত বাক্যে প্রার্থনা এই, আপনি অনুগ্রহ করিয়া আমার  
  
পরিবারবর্গের নিকট এই সংবাদ পাঠাইয়া দিবেন । তাহা হইলে আমি যথেষ্ট উপকৃত হইব।  
  
তাহার এই প্রার্থনা শুনিয়া আমি বলিলাম, না, না, আপনি এক মুহূর্তের জন্যও প্রাণনাশের আশঙ্কা করিবেন  
  
না; আপনি এই মুহূর্ত হইতে স্বাধীন; এই বলিয়া পাথেয়স্বরূপ সহ স্বর্ণমুদ্রার একটি থলি তাহার হস্তে দিয়া  
  
বলিলাম, আপনি অবিলম্বে প্রস্থান করুন এবং মেন্হাস্পদ পরিবারবর্গের সহিত মিলিত হইয়া সংসারমযাত্রা  
  
সম্পন্ন করুন। আপনাকে ছাড়িয়া দিলাম, এ জন্য আমার ওপর খলিফার মর্মান্তিক ক্রোধ ও দ্বেষ জনিমিবে,  
  
তাহাতে সন্দেহ নাই। কিন্তু যদি আপনার প্রাণ রক্ষা করিতে পারি, তাহা হইলে সে জন্য আমি অণুমাত্র  
  
দুঃখিত হইব না। ৬৯  
  
লা  
  
৬  
  
রন

প্রত্যুপকার ৩  
  
আমার প্রস্তাব শুনিয়া তিনি বলিলেন, আপনি যাহা বলিতেছেন, আমি কখনই তাহাতে সম্মত হইতে পারিব  
  
না। আমি এত নীচাশয় ও স্বার্থপর নহি যে, কিছুকাল পূর্বে, যে প্রাণের রক্ষা করিয়াছি, আপন প্রাণরক্ষার্থে  
  
এক্ষণে সেই প্রাণের বিনাশের কারণ হইব। তাহা কখনও হইবে না। যাহাতে খলিফা আমার ওপর অক্ররোধ  
  
হন, আপনি দয়া করিয়া তাহার যথোপযুক্ত চেষ্টা দেখুন; তাহা হইলেই আপনার প্রকৃত কৃতজ্ঞতা প্রদর্শন করা  
  
হইবে ৷ যদি আপনার চেষ্টা সফল না হয়, তাহা হইলেও আমার কোনো ক্ষোভ থাকিবে না।  
  
পরদিন প্রাতঃকালে আমি খলিফার নিকট উপস্থিত হইলাম। তিনি জিজ্ঞাসা করিলেন, সে লোকটি কোথায়,  
  
তাহাকে আনিয়াছ? এই বলিয়া, তিনি ঘাতককে ডাকাইয়া, প্রস্তুত হইতে আদেশ দিলেন । তখন আমি তাহার  
  
চরণে পতিত হইয়া বিনীত ও কাতর বচনে বলিলাম, ধর্মাবতার, এঁ ব্যক্তির বিষয়ে আমার কিছু বক্তব্য আছে।  
  
অনুমতি হইলে সবিশেষে সমস্ত আপনাকে গোচর করি। এই কথা শুনিবামাত্র তাহার কোপানল প্রজ্বলিত হইয়া  
  
উঠিল। তিনি রোষরক্ত নয়নে বলিলেন, আমি শপথ করিয়া বলিতেছি, যদি তুমি তাহাকে ছাড়িয়া দিয়া থাক,  
  
এই দণ্ডে তোমার প্রাণদপণ্ত হইবে । তখন আমি বলিলাম, আপনি ইচ্ছা করিলে, এই মুহূর্তে আমার ও তাহার  
  
প্রাণদণ্ড করিতে পারেন তাহার সন্দেহ কি। কিন্তু আমি যে নিবেদন করিতে ইচ্ছা করিতেছি, কৃপা করিয়া  
  
তাহা শুনিলে আমি চরিতার্থ হই ।  
  
এই কথা শুনিয়া খলিফা উদ্ধত বচনে বলিলেন, কী বলিতে চাও, বল। তখন সে ব্যক্তি ডেমাস্কাস  
  
নগরে কীরূপে আশ্রয়দান ও প্রাণরক্ষা করিয়াছিলেন এবং এক্ষণে তাহাকে ছাড়িয়া দিতে চাহিলে, আমি  
  
অবধারিত বিপদে পড়িব, এ জন্য তাহাতে কোনোমতে সম্মত হইলেন না, এই দুই বিষয়ে সবিশেষ  
  
নির্দেশ করিয়া বলিলাম, ধর্মাবতার, যে ব্যক্তির এরূপ প্রকৃতি ও এরূপ মতি, অর্থাৎ যে ব্যক্তি এমন  
  
দয়াশীল, পরোপকারী, ন্যায়পরায়ণ ও সদ্বিবেচক তিনি কখনই দুরাচার নহেন। নীচপ্রকৃতি পরহিংসুক  
  
দুরাত্মারা, ঈর্ষাৰবশত অমূলক দোষারোপ করিয়া তাহার সর্বনাশ করিতে উদ্যত হইয়াছে, নতুবা যাহাতে  
  
প্রাণদণ্ড হইতে পারে, তিনি এরূপ কোনো দোষে দূষিত হইতে পারেন, আমার এরূপ বোধ ও বিশ্বাস  
  
হয় না। এ ক্ষেত্রে আপনার যেরূপ অভিরুচি হয় করুন।  
  
খলিফা মহামতি ও অতি উন্নতচিত্ত পুরুষ ছিলেন। তিনি এই সকল কথা কর্ণগোচর করিয়া কিয়ৎক্ষণ  
  
মৌনাবলম্বন করিয়া রহিলেনঃ অনন্তর প্রসনন বদনে বলিলেন, সে ব্যক্তি যে এরূপ দয়াশীল ও ন্যায়পরায়ণ ইহা  
  
অবগত হইয়া আমি অতিশয় আহ্লাদিত হইলাম ৷ তিনি প্রাণদণ্ড হইতে অব্যাহতি পাইলেন । বলিতে  
  
গেলে তোমা হইতেই তাহার প্রাণরক্ষা হইল ৷ এক্ষণে তাহাকে অবিলম্বে এই সংবাদ দাও ও আমার  
  
নিকটে লইয়া আইস ।  
  
এই কথা শুনিয়া আ্লাদের সাগরে মগ্ন হইয়া আমি সত্ত্বর গৃহে প্রত্যাগমনপূর্বক তাহাকে খলিফার  
  
সম্মুখে উপস্থিত করিলাম । খলিফা অবলোকনমাত্র, প্রীতি-প্রফুল্পলোচনে, সাদর বচনে সম্ভাষণ করিয়া  
  
বলিলেন, তুমি যে এরূপ প্রকৃতির লোক তাহা আমি পূর্বে অবগত ছিলাম না। দুষ্টমতি দুরাচারদিগের  
  
বাক্য বিশ্বাস করিয়া অকারণে তোমার প্রাণদণ্ড করিতে উদ্যত হইয়াছিলাম। এক্ষণে ইহার নিকটে  
  
তোমার প্রকৃত পরিচয় পাইয়া, সাতিশয় প্রীতিপ্রাপ্ত হইয়াছি। আমি অনুমতি দিতেছি, তুমি আপন  
  
আলয়ে প্রস্থান কর। এই বলিয়া খলিফা তাহাকে মহামূল্য পরিচ্ছদ, সুসজ্জিত দশ অশ্ব, দশ খদচ্চর,  
  
সস সস ও পাথেয়স্বরূপ